เงินบาทเปิดตลาด  31.21/23
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 31.21/23 ปรับตัวแข็งค่าจากเย็นวานนี้
29 ต.ค. 2565

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 31.21/23 ปรับตัวแข็งค่าจากเย็นวานนี้
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.21/23 บาท/ดอลลาร์ ปรับตัวแข็งค่าจากเย็นวานนี้ที่ระดับ 31.29 บาท/ดอลลาร์  
"เงินบาทแข็งค่าจากปิดตลาดเย็นวานเยอะพอสมควร น่าจะเป็นข่าวดีจากทางยูโรโซน แต่ค่อยๆ ทยอยอ่อนค่า" นักบริหารเงิน กล่าว
ผลประมูลพันธบัตรของอิตาลีที่ออกมาตลาดมองในแง่ดีว่าสามารถระดมเงินได้ตามเป้าที่ตั้งไว้ แม้ก่อนหน้านี้จะมองในแง่ลบว่าการให้ผลตอบแทนสูงจะส่งสัญญาณที่ไม่ดีก็ตาม และตามดูผลประชุมคณะกรรมการนโยบายการเงิน(กนง.) ในวันนี้
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 77.92/97 เยน/ดอลลาร์ ปรับตัวอ่อนค่าจากระดับ 77.85 เยน/ดอลลาร์ ส่วนเงินยูโรอยู่ที่ระดับ 1.3353/3356 ดอลลาร์/ยูโร อ่อนค่าเล็กน้อยจากเย็นวานนี้ที่ระดับ 1.3360 ดอลลาร์/ยูโร
นักบริหารเงิน คาดว่า ทิศทางการเคลื่อนไหวของเงินบาทไปในทิศทางแข็งค่า โดยมองกรอบไว้ที่ 31.20-31.40 บาท/ดอลลาร์